A BÍRÓSÁG VÉGZÉSE (hetedik tanács)
2009. december 9.
C‑513/08. P. sz. ügy
Luigi Marcuccio
kontra
Európai Bizottság
„Fellebbezés – Tisztviselők – Szociális biztonság – A tisztviselő egyes orvosi költségeinek 100%‑os megtérítése iránti kérelem kifejezett elutasítása – Részben nyilvánvalóan elfogadhatatlan, részben nyilvánvalóan megalapozatlan fellebbezés”
Teljes szöveg az eljárás nyelvén (olasz) II-B-2 - 0000
Tárgy: Az Elsőfokú Bíróság (negyedik tanács) T‑143/08. sz., Marcuccio kontra Bizottság ügyben 2008. szeptember 9‑én hozott azon végzése
ellen benyújtott fellebbezés, amelyben az Elsőfokú Bíróság mint elfogadhatatlant elutasította az Európai Közösségek közös
egészségbiztosítási rendszere kifizető hivatala határozatainak megsemmisítése iránti kérelmet, amely határozatok megtagadták
egyrészről egyes, a felperes részéről felmerült orvosi költségek 100%‑os átvállalását, másrészről az elismert tudású szakorvossal
való konzultációkra alkalmazandó szabályoknak megfelelően az orvosi vizsgálat költségeinek megtérítését, valamint elutasította
az az iránti kérelmet, hogy az Elsőfokú Bíróság a Bizottságot kötelezze az orvosi költségek bizonyos összegeinek megfizetésére.
Határozat:      A Bíróság a fellebbezést elutasítja. A Bíróság L. Marcucciót kötelezi a fellebbezési eljárás költségeinek viselésére.
Összefoglaló
1.        Fellebbezés – Jogalapok – A tények téves értékelése – Elfogadhatatlanság – Az Elsőfokú Bíróság elé terjesztett tények értékelésének
a Bíróság általi felülvizsgálata – Kizártság, kivéve az elferdítés esetét
(EK 225. cikk; a Bíróság alapokmánya, 58. cikk)
2.        Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – A hivatkozott téves
jogalkalmazás meghatározásának hiánya – Elfogadhatatlanság
(EK 225. cikk; a Bíróság alapokmánya, 58. cikk; a Bíróság eljárási szabályzata, 112. cikk, 1. §, c) pont)